CELEX: 32017R2231
Language: mt
Date: 2017-12-04 00:00:00
Title: Regolament ta' Implimentazzjoni tal-Kummissjoni (UE) 2017/2231 tal-4 ta' Diċembru 2017 li jemenda r-Regolament (UE) 2016/329 fir-rigward ta' isem id-detentur tal-awtorizzazzjoni tas-6-fitażi (Test b'rilevanza għaż-ŻEE. )

5.12.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 319/28
            
         REGOLAMENT TA' IMPLIMENTAZZJONI TAL-KUMMISSJONI (UE) 2017/2231
   tal-4 ta' Diċembru 2017
   li jemenda r-Regolament (UE) 2016/329 fir-rigward ta' isem id-detentur tal-awtorizzazzjoni tas-6-fitażi
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta' Settembru 2003 fuq l-additivi għall-użu fl-għalf tal-annimali (1), u b'mod partikolari l-Artikolu 13(3) tiegħu,
   Billi:
   
               (1)
            
            
               Kaesler Nutrition GmbH ppreżentat applikazzjoni skont l-Artikolu 13(3) tar-Regolament (KE) Nru 1831/2003 fejn tipproponi bidla fl-isem tad-detentur tal-awtorizzazzjoni kif stipulat fir-Regolament ta' Implimentazzjoni tal-Kummissjoni (UE) 2016/329 (2).
            
         
               (2)
            
            
               Lohmann Animal Nutrition GmbH, id-detentur tal-awtorizzazzjoni għall-addittiv tal-għalf 6-fitażi, biddel isimu għal “Kaesler Nutrition GmbH” b'effett mit-3 ta' Lulju 2017. L-applikant ippreżenta d-dejta rilevanti li ssostni t-talba tiegħu.
            
         
               (3)
            
            
               Il-bidla proposta tad-detentur tal-awtorizzazzjoni hi purament amministrattiva fin-natura tagħha u ma tirrikjedix valutazzjoni mill-ġdid tal-addittivi kkonċernati. L-Awtorità Ewropea dwar is-Sigurtà fl-Ikel ġiet mgħarrfa bl-applikazzjoni.
            
         
               (4)
            
            
               Sabiex Keasler Nutrition GmbH tkun tista' tisfrutta d-drittijiet tagħha tal-kummerċjalizzazzjoni, hemm bżonn li jinbidel isem id-detentur tal-awtorizzazzjoni. Għaldaqstant, jenħtieġ li r-Regolament ta' Implimentazzjoni (UE) 2016/329 jiġi emendat skont dan.
            
         
               (5)
            
            
               Billi r-raġunijiet tas-sikurezza ma jeħtiġux l-applikazzjoni immedjata tal-emendi previsti minn dan ir-Regolament, huwa xieraq li jiġi previst perjodu tranżitorju li matulu l-addittiv tal-għalf 6-fitażi, kif ukoll it-taħlitiet lesti minn qabel u l-għalf kompost li fihom dan l-addittiv tal-għalf, li huma konformi mad-dispożizzjonijiet li japplikaw qabel id-data tad-dħul fis-seħħ ta' dan ir-Regolament, jistgħu jibqgħu jitqiegħdu fis-suq u jintużaw sakemm jispiċċaw il-ħażniet eżistenti.
            
         
               (6)
            
            
               Il-miżuri previsti f'dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DAN IR-REGOLAMENT:
   Artikolu 1
   Emenda għar-Regolament ta' Implimentazzjoni (UE) 2016/329
   Ir-Regolament ta' Implimentazzjoni (UE) 2016/329 huwa emendat kif ġej:
   
               (1)
            
            
               Fit-titlu, il-kelmiet “detentur tal-awtorizzazzjoni Lohmann Animal Nutrition GmbH” huma sostitwiti bil-kelmiet “detentur tal-awtorizzazzjoni Keasler Nutrition GmbH”.
            
         
               (2)
            
            
               Fl-Anness, fit-tieni kolonna tat-tabella, intitolata “Kunjom tad-detentur tal-awtorizzazzjoni”, il-kelmiet “Lohmann Animal Nutrition GmbH” huma sostitwiti bil-kelmiet “Kaesler Nutrition GmbH”.
            
         Artikolu 2
   Miżuri tranżitorji
   L-addittiv tal-għalf 6-fitażi kif stabbilit fl-Anness tar-Regolament ta' Implimentazzjoni (UE) 2016/329, kif ukoll it-taħlitiet lesti minn qabel u l-għalf kompost li jkun fihom dak l-addittiv, li huma prodotti u ttikkettati qabel il-25 ta' Diċembru 2017 skont ir-regoli applikabbli qabel il-25 ta' Diċembru 2017, jistgħu jibqgħu jitqiegħdu fis-suq u jintużaw sakemm jispiċċaw il-ħażniet eżistenti.
   Artikolu 3
   Dħul fis-seħħ
   Dan ir-Regolament jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-4 ta' Diċembru 2017.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 268, 18.10.2003, p. 29.
   
      (2)  Ir-Regolament ta' Implimentazzjoni tal-Kummissjoni (UE) 2016/329 tat-8 ta' Marzu 2016 dwar l-awtorizzazzjoni tas-6-fitażi bħala addittiv tal-għalf għall-ispeċi tat-tjur kollha u għall-ħnienes miftuma, għall-ħnieżer għat-tismin, għall-ħnieżer nisa u għall-ispeċijiet minuri tal-porċini (id-detentur tal-awtorizzazzjoni Lohmann Animal Nutrition GmbH) (ĠU L 62, 9.3.2016, p. 5).